
ব্র্যাক ব্যাংক ও ব্র্যাক ইউনিভার্সিটির চুক্তি

দ্য রিপোর্ট ডেস্ক : ব্র্যাক ব্যাংক লিমিটেড ও ব্র্যাক ইউনিভার্সিটির মধ্যে সম্প্রতি শিক্ষাবৃত্তি চুক্তি স্বাক্ষরিত হয়েছে। চুক্তির আওতায় ব্র্যাক ইউনিভার্সিটিতে উচ্চশিক্ষার জন্য মেধাবী কিন্তু অস্বচ্ছল শিক্ষার্থীদের বৃত্তি প্রদান করবে ব্র্যাক ব্যাংক। প্রতিষ্ঠানটির পাঠানো এক প্রেস বিজ্ঞপ্তিতে এ তথ্য জানা গেছে।
ব্র্যাক ব্যাংকের ব্যবস্থাপনা পরিচালক ও প্রধান নির্বাহী কর্মকর্তা সৈয়দ মাহবুবুর রহমান এবং ব্র্যাক ইউনিভার্সিটির ট্রেজারার সুখেন্দ্র কুমার সরকার চুক্তিতে স্বাক্ষর করেন। এর পর তারা চুক্তিপত্র হস্তান্তর করেন। এ সময় আরও উপস্থিত ছিলেন ব্র্যাক ইউনিভার্সিটির উপ-উপাচার্য প্রফেসর ফুয়াদ এইচ. মল্লিক এবং ব্র্যাক ব্যাংকের হেড অফ কমিউনিকেশন ও সার্ভিস কোয়ালিটি জীশান কিংশুক হক।

